CELEX: 
Language: mt
Date: 2020-07-17 00:00:00
Title: REGOLAMENT DELEGAT TAL-KUMMISSJONI (UE) .../... li jissupplimenta r-Regolament (UE) 2016/1011 tal-Parlament Ewropew u tal-Kunsill fir-rigward tal-istandards minimi għall-Parametri Referenzjarji tat-Tranżizzjoni Klimatika tal-UE u l-Parametri Referenzjarji tal-UE allinjati mal-Ftehim ta’ Pariġi

IL-KUMMISSJONI
                              EWROPEA

                                                     Brussell, 17.7.2020
                                                     C(2020) 4757 final

                 REGOLAMENT DELEGAT TAL-KUMMISSJONI (UE) .../...

                                         ta’ 17.7.2020

     li jissupplimenta r-Regolament (UE) 2016/1011 tal-Parlament Ewropew u tal-Kunsill fir-
     rigward tal-istandards minimi għall-Parametri Referenzjarji tat-Tranżizzjoni Klimatika
              tal-UE u l-Parametri Referenzjarji tal-UE allinjati mal-Ftehim ta’ Pariġi

MT                                                                                            MT
 ---pagebreak---                                   MEMORANDUM TA’ SPJEGAZZJONI

     1.       KUNTEST TAL-ATT DELEGAT
     1.1.     Sfond ġenerali
     Fl-2015, l-Unjoni Ewropea ffirmat il-Ftehim ta’ Pariġi dwar il-Klima. Il-Ftehim ta’ Pariġi
     dwar il-Klima għandu l-objettiv li jsaħħaħ ir-rispons għat-tibdil fil-klima, fost affarijiet oħra
     permezz ta’ flussi ta’ investiment konsistenti li jwasslu lejn emissjonijiet baxxi ta’ gassijiet
     b’effett ta’ serra u żvilupp reżiljenti għat-tibdil fil-klima.
     Il-Komunikazzjoni dwar Patt Ekoloġiku Ewropew tikkonferma li huma meħtieġa sinjali fit-tul
     biex flussi finanzjarji u kapitali jiġu indirizzati lejn investiment ekoloġiku u biex jiġu evitati
     assi mhux rekuperabbli. Dan l-att delegat jikkontribwixxi għal dan l-objettiv speċifiku. Isegwi
     wkoll il-Pjan ta’ Azzjoni preċedenti “Il-Finanzjament tat-Tkabbir Sostenibbli” ta’ Marzu
     2018, li nieda strateġija ambizzjuża u komprensiva dwar il-finanzjament sostenibbli u li kellu
     l-għan li jirriorjenta l-flussi kapitali lejn investiment sostenibbli biex jinkiseb tkabbir
     sostenibbli u inklużiv.
     B’mod aktar ġenerali, il-Patt Ekoloġiku Ewropew huwa r-rispons tal-Unjoni Ewropea għall-
     isfidi tal-klima u tal-ambjent, u dan huwa l-kompitu li jiddefinixxi din il-ġenerazzjoni. Din hija
     strateġija ġdida ta’ tkabbir li għandha l-għan li tittrasforma l-UE f’soċjetà ġusta u prosperuża,
     b’ekonomija moderna, effiċjenti fl-użu tar-riżorsi u kompetittiva, fejn ma jkunx hemm
     emissjonijiet netti tal-gassijiet serra fl-2050, fejn l-ambjent u s-saħħa taċ-ċittadini jkunu protetti, u
     fejn it-tkabbir ekonomiku jkun separat mill-użu tar-riżorsi. Peress li l-kumpaniji u l-unitajiet
     domestiċi se jkollhom jipprovdu l-biċċa l-kbira tal-investimenti sostenibbli fid-deċennju li jmiss,
     huwa kruċjali li jiġu stabbiliti sinjali ċari fuq terminu ta’ żmien twil li jiggwidaw lill-investituri
     lejn investiment sostenibbli.
     Ir-Regolament (UE) 2016/1011 tal-Parlament Ewropew u tal-Kunsill1 (ir-Regolament dwar il-
     Parametri Referenzjarji) jintroduċi qafas komuni biex jiżgura akkuratezza u integrità fil-
     parametri referenzjarji għall-istrumenti finanzjarji, għall-kuntratti finanzjarji jew għall-fondi
     ta’ investiment fl-Unjoni Ewropea. B’hekk, għandu l-għan li jikkontribwixxi għall-
     funzjonament tas-suq intern, filwaqt li jintlaħaq livell għoli ta’ protezzjoni għall-konsumatur u
     għall-investitur.
     Fl-24 ta’ Mejju 2018, il-Kummissjoni ppubblikat il-proposta tagħha biex temenda r-
     Regolament dwar il-Parametri Referenzjarji, f’konformità mal-Pjan ta’ Azzjoni “Il-
     Finanzjament tat-Tkabbir Sostenibbli”, bil-għan li tressaq standards għall-metodoloġija tal-
     parametri referenzjarji b’livell baxx ta’ emissjonijiet tal-karbonju fl-Unjoni.
     Ir-Regolament (UE) 2019/2089 tal-Parlament Ewropew u tal-Kunsill2 jintroduċi kategorija
     ġdida ta’ parametri referenzjarji, l-hekk imsejħa Parametri Referenzjarji għall-Klima tal-UE
     (il-Parametri Referenzjarji tat-Tranżizzjoni Klimatika tal-UE u l-Parametri Referenzjarji tal-
     UE allinjati mal-Ftehim ta’ Pariġi), u divulgazzjonijiet relatati mas-sostenibbiltà tal-parametri
     referenzjarji kollha.

     1
             Ir-Regolament (UE) 2016/1011 tal-Parlament Ewropew u tal-Kunsill tat-8 ta’ Ġunju 2016 dwar l-indiċi
             użati bħala parametri referenzjarji fi strumenti finanzjarji u kuntratti finanzjarji jew dwar il-kejl tal-
             prestazzjoni ta’ fondi ta’ investiment u li jemenda d-Direttivi 2008/48/KE u 2014/17/UE u r-
             Regolament (UE) Nru 596/2014 (ĠU L 171, 29.6.2016, p. 1).
     2
             Ir-Regolament (UE) 2019/2089 tal-Parlament Ewropew u tal-Kunsill tas-27 ta’ Novembru 2019 li
             jemenda r-Regolament (UE) 2016/1011 fir-rigward ta’ Parametri Referenzjarji tat-Tranżizzjoni
             Klimatika tal-UE, ta’ Parametri Referenzjarji tal-UE allinjati mal-Ftehim ta’ Pariġi u ta’
             divulgazzjonijiet relatati mas-sostenibbiltà għall-parametri referenzjarji (ĠU L 317, 9.12.2019, p. 17).

MT                                                          1                                                             MT
 ---pagebreak---      1.2.    Objettivi tar-Regolament Delegat
     L-objettiv ta’ dan ir-Regolament Delegat huwa biex jiġu stabbiliti l-istandards minimi li l-
     Parametri Referenzjarji tat-Tranżizzjoni Klimatika tal-UE u l-Parametri Referenzjarji tal-UE
     allinjati mal-Ftehim ta’ Pariġi jenħtieġ li jissodisfaw sabiex jiġu mmarkati bħala tali, u biex
     jiġu stabbiliti r-rekwiżiti ta’ trasparenza dwar il-metodoloġija għaż-żewġ parametri
     referenzjarji.
     1.3.    Sfond ġuridiku
     Dan ir-Regolament Delegat huwa msejjes fuq l-għoti tas-setgħa stabbilit fl-Artikolu 19a(2)
     tar-Regolament dwar il-Parametri Referenzjarji.

     2.      KONSULTAZZJONIJIET QABEL L-ADOZZJONI TAL-ATT
     F’Ġunju 2018, il-Kummissjoni waqqfet Grupp Tekniku ta’ Esperti dwar il-Finanzi Sostenibbli
     (TEG, Technical Expert Group). Il-missjoni tat-TEG inkludiet l-għoti lill-Kummissjoni ta’
     rakkomandazzjonijiet dwar ir-rekwiżiti tekniċi minimi għall-metodoloġija tal-parametri
     referenzjarji għall-Klima tal-UE.
     F’Ġunju 2019, it-TEG ippubblika verżjoni interim tar-rapport, li kien is-suġġett ta’
     konsultazzjoni fis-sajf tal-2019.
     Fit-30 ta’ Settembru 2019, it-TEG ppubblika r-rapport finali tiegħu. Dan ir-rapport finali
     huwa                                         disponibbli                                fuq
     https://ec.europa.eu/info/sites/info/files/business_economy_euro/banking_and_finance/docum
     ents/190930-sustainable-finance-teg-final-report-climate-benchmarks-and-disclosures_en.pdf.
     Il-persunal tal-Kummissjoni kellu laqgħat mal-partijiet ikkonċernati biex jiddiskuti l-miżuri
     delegati futuri fil-ħarifa tal-2019 u matul l-ewwel nofs tal-2020. Skont ir-regoli għal
     Regolamentazzjoni Aħjar, l-abbozzi tal-atti delegati ġew ippubblikati fuq il-portal tar-
     Regolamentazzjoni Aħjar għal perjodu ta’ feedback ta’ erba’ (4) ġimgħat, bejn April u Mejju
     2020. B’kollox, 36 parti kkonċernata wieġbu għal din il-konsultazzjoni. Barra minn hekk, fil-
     laqgħa tal-Grupp ta’ Esperti tal-Kumitat Ewropew tat-Titoli (EGESC, Expert Group of the
     European Securities Committee) f’Mejju 2020, ġew ippreżentati l-abbozzi tal-atti delegati lill-
     esperti tal-Istati Membri u dawn ġew diskussi magħhom, b’osservaturi mill-Parlament Ewropew.

     3.      VALUTAZZJONI TAL-IMPATT
     Skont ir-Regolament dwar il-Parametri Referenzjarji kif emendat bir-Regolament (UE)
     2019/2089, il-Kummissjoni għandha s-setgħa li tispeċifika miżuri relatati mas-sostenibbiltà
     tal-parametri referenzjarji. Inklużi hemm tliet aspetti: ir-rekwiżiti minimi biex jinbnew il-
     Parametri Referenzjarji tat-Tranżizzjoni Klimatika tal-UE u l-Parametri Referenzjarji tal-UE
     allinjati mal-Ftehim ta’ Pariġi, il-kontenut minimu tal-ispjegazzjoni dwar kif l-elementi
     ewlenin tal-metodoloġija għall-parametri referenzjarji jirriflettu l-fatturi ESG (environmental,
     social and governance factors) u l-informazzjoni li l-amministratur tal-parametru referenzjarju
     għandu jagħti fid-dikjarazzjoni tal-parametru referenzjarju fir-rigward tal-ispjegazzjoni dwar
     kif il-fatturi ESG huma riflessi.
     It-TEG ingħata l-mandat mill-Kummissjoni biex jagħti rakkomandazzjonijiet tekniċi dwar
     dawn l-aspetti kollha. It-TEG ippubblika r-rapport finali tiegħu dwar il-Parametri
     Referenzjarji għall-klima u d-divulgazzjonijiet tal-fatturi ESG rigward il-parametri
     referenzjarji f’Settembru 2019, wara li kien hemm l-involviment numeruż mill-partijiet
     ikkonċernati permezz ta’ diskussjonijiet, sessjonijiet ta’ ħidma u ċans ta’ sitt ġimgħat għal
     feedback matul is-sajf tal-2019.

MT                                                  2                                                   MT
 ---pagebreak---      Rapport tat-TEG
     Ir-rapport finali tat-TEG fih ġabra ta’ rekwiżiti minimi biex jinbnew il-Parametri Referenzjarji
     tat-Tranżizzjoni Klimatika tal-UE u l-Parametri Referenzjarji tal-UE allinjati mal-Ftehim ta’
     Pariġi, u r-rekwiżiti minimi għad-divulgazzjoni tal-fatturi ESG li jenħtieġ li jkunu applikabbli
     għall-parametri referenzjarji kollha, b’xi eċċezzjonijiet.
     Il-Kummissjoni kkunsidrat l-osservazzjonijiet kollha li rċeviet, inkluż ir-rapport tat-TEG u t-
     tweġibiet għat-talba tat-TEG għal feedback, kif ukoll il-kontribut mogħti lill-Kummissjoni
     mill-partijiet ikkonċernati matul il-laqgħat bilaterali jew il-konferenzi.
     Filwaqt li l-Kummissjoni ġeneralment taqbel mal-approċċ meħud mit-TEG, l-atti delegati
     madankollu jiddevjaw mir-rapport tat-TEG f’għadd ta’ każijiet, b’mod partikolari fir-rigward
     tar-rekwiżiti ta’ divulgazzjoni tal-fatturi ESG. L-objettiv huwa li jiġi razzjonalizzat u
     ssimplifikat l-approċċ tat-TEG biex tiġi pprovduta aktar ċarezza dwar il-ġabra ta’ indikaturi u
     dwar l-informazzjoni li l-amministraturi tal-parametri referenzjarji huma mistennija li
     jiddivulgaw. L-emendi jitqiegħdu f’termini sempliċi u jiċċaraw ir-rakkomandazzjonijiet
     tekniċi mressqa mit-TEG, itejbu l-livell ta’ trasparenza u jipprovdu prevedibbiltà akbar għall-
     amministraturi tal-parametri referenzjarji.
     Il-Kummissjoni, meta tispeċifika l-kriterji minimi biex jinbnew il-Parametri Referenzjarji tat-
     Tranżizzjoni Klimatika tal-UE u l-Parametri Referenzjarji tal-UE allinjati mal-Ftehim ta’
     Pariġi kif ukoll ir-rekwiżiti ta’ divulgazzjoni tal-fatturi ESG, żammet f’moħħha l-prinċipju
     ġenerali ta’ proporzjonalità, filwaqt li żammet ċertu livell ta’ flessibbiltà għall-amministraturi
     tal-parametri referenzjarji.
     Proporzjonalità
     L-atti delegati jkomplu jispeċifikaw is-setgħat relatati mal-Parametri Referenzjarji Klimatiċi
     tal-UE l-ġodda u r-rekwiżiti ta’ divulgazzjoni tal-fatturi ESG li jinsabu fir-Regolament dwar
     il-Parametri Referenzjarji, filwaqt li jiżguraw l-applikazzjoni proporzjonata ta’ dawn tal-
     aħħar.
     Filwaqt li jitqies ir-rapport tat-TEG u l-feedback riċevut mingħand il-partijiet ikkonċernati, il-
     Kummissjoni fittxet li tintroduċi approċċ proporzjonat għar-rekwiżiti minimi biex jinbnew il-
     Parametri Referenzjarji tat-Tranżizzjoni Klimatika tal-UE u l-Parametri Referenzjarji tal-UE
     allinjati mal-Ftehim ta’ Pariġi, u r-rekwiżiti ta’ divulgazzjoni minimi tal-fatturi ESG għall-
     amministraturi tal-parametri referenzjarji.
     Skont l-għoti tas-setgħat li jinsabu fir-Regolament dwar il-Parametri Referenzjarji, il-
     Kummissjoni temmen li hemm bżonn li ssir distinzjoni bejn ir-rekwiżiti ta’ divulgazzjoni tal-
     fatturi ESG fir-rigward tal-metodoloġija u r-rekwiżiti ta’ divulgazzjoni tal-ESG fid-
     dikjarazzjoni tal-parametru referenzjarju, peress li dawn ma għandhomx l-istess objettivi
     għall-investituri.
     L-amministraturi tal-parametri referenzjarji bħalissa mhumiex obbligati jiddivulgaw lista tal-
     fatturi ESG, għalkemm għadd minnhom diġà jagħmlu hekk, fl-hekk imsejħa “skedi
     informattivi”. Għaldaqstant, dan l-eżerċizzju se jkun ġdid għal xi wħud minnhom biss. L-
     objettiv tal-Kummissjoni huwa li jkun hemm allinjament, kemm jista’ jkun, mal-prattiki tas-
     suq u mal-indikaturi li diġà jeżistu biex jiġu evitati spejjeż sproporzjonati. Għal din ir-raġuni,
     il-fatturi ESG huma bbażati fuq ir-rakkomandazzjoni tar-rapport tat-TEG li kien soġġett għal
     konsultazzjoni estensiva tas-suq. Il-Kummissjoni tipproponi wkoll li tirfina aktar l-approċċ
     issuġġerit mit-TEG, billi tissimplifika b’mod partikolari l-lista ta’ fatturi ESG li għandhom
     jiġu ddivulgati, filwaqt li tissimplifika t-terminoloġija użata u billi tirreferi, fejn applikabbli
     għal standards, trattati u konvenzjonijiet internazzjonali.

MT                                                   3                                                     MT
 ---pagebreak---      Barra minn hekk, il-Kummissjoni ma għandhiex l-intenzjoni li tagħti mandat għad-
     divulgazzjoni tal-klassifikazzjonijiet tal-fatturi ESG għall-parametri referenzjarji kollha,
     peress li dan is-suġġett qed jiġi indirizzat fi fluss ta’ ħidma separata u parallela permezz tal-
     Pjan ta’ Azzjoni dwar il-Finanzi Sostenibbli.
     Fl-aħħar nett, filwaqt li r-rapport tat-TEG jirrakkomanda l-użu ta’ “proporzjon bejn l-ishma
     ekoloġiċi u l-ishma niġġiesa”, din il-metrika ma ġietx inkluża fl-atti delegati, peress li dawn
     il-kunċetti għadhom ma ġewx definiti fil-livell tal-UE u qed jiġu kkunsidrati fi fluss ta’ ħidma
     separata u parallela permezz tar-Regolament li jmiss dwar it-tassonomija.
     Flessibbiltà
     Ir-rekwiżiti stabbiliti skont l-att delegat fir-rigward tal-istandards minimi għall-Parametri
     Referenzjarji tat-Tranżizzjoni Klimatika tal-UE u l-Parametri Referenzjarji tal-UE allinjati
     mal-Ftehim ta’ Pariġi jżommu ċertu grad ta’ flessibbiltà fit-tfassil tal-metodoloġija għall-
     parametri referenzjarji, sabiex jippermettu li s-suq jiżviluppa strateġiji innovattivi u jadatta
     ruħu għall-ħtiġijiet speċifċi tal-investituri.
     Rigward l-att delegat dwar il-kontenut minimu tal-ispjegazzjoni ta’ kif il-fatturi ESG huma
     riflessi fil-metodoloġija għall-parametri referenzjarji, jenħtieġ li l-amministraturi tal-parametri
     referenzjarji jirrapportaw biss dwar il-fatturi ESG li huma jużaw meta jimxu mal-objettivi tal-
     fatturi ESG, u kif jagħmlu dan.
     Fl-aħħar nett, rigward l-att delegat dwar id-dikjarazzjoni tal-parametru referenzjarju, l-
     amministraturi tal-parametri referenzjarji li ma jsegwux l-objettivi tal-fatturi ESG ma jkunux
     marbutin bir-rekwiżiti meta jiddikjaraw espliċitament dan fil-mudell rilevanti mehmuż mad-
     dikjarazzjoni tal-parametru referenzjarju.

     3.1      Analiżi tal-kostijiet u tal-benefiċċji
     Wieħed mill-atti delegati jispeċifika standards minimi għat-tfassil tal-Parametri Referenzjarji
     tat-Tranżizzjoni Klimatika tal-UE u tal-Parametri Referenzjarji tal-UE allinjati mal-Ftehim ta’
     Pariġi. Iż-żewġ parametri referenzjarji huma tikketti volontarji u għalhekk ir-rekwiżiti
     stabbiliti fl-att delegat relatat japplikaw biss għall-amministraturi tal-parametri referenzjarji li
     jagħżlu li japplikaw dawn ir-regoli. Peress li l-att delegat jistabbilixxi standards minimi, l-
     amministraturi tal-parametri referenzjarji se jitħallew iżommu ċertu livell ta’ flessibbiltà fit-
     tfassil tagħhom, sabiex il-kostijiet tal-konformità jkunu limitati. B’mod aktar ġenerali, dan l-
     approċċ għandu jipprovdi regoli ċari u armonizzati dwar kif jitfasslu dawn il-paramentri
     referenzjarji, u jenħtieġ li jippermetti l-possibbiltà li jitnaqqsu l-kostijiet biex jiġu żviluppati
     politiki interni, filwaqt li jippermetti wkoll li s-suq jiżviluppa strateġiji innovattivi, u li tiġi
     indirizzata d-domanda tal-investituri li huma lesti li jagħmlu strateġiji ta’ investiment li jieħdu
     inkonsiderazjoni l-klima.
     Iż-żewġ atti delegati, rispettivament, dwar id-divulgazzjonijiet minimi tal-fatturi ESG rigward
     il-metodoloġija u d-divulgazzjonijiet minimi tal-ESG fid-dikjarazzjoni tal-parametru
     referenzjarju, jirrikjedu li l-amministraturi tal-parametri referenzjarji jadattaw l-infrastruttura
     tal-IT tagħhom biex jakkomodaw il-fluss tal-informazzjoni u r-rekwiżiti ta’ divulgazzjoni
     ġodda. Għandu jiġi enfasizzat li diġà hija l-prattika tas-suq attwali għall-amministraturi tal-
     parametri referenzjarji li jiddivulgaw l-informazzjoni tal-fatturi ESG fl-hekk imsejħa “skedi
     informattivi”, għalhekk il-kostijiet ta’ konformità mar-regoli l-ġodda huma mistennija li jkunu
     limitati.
     L-informazzjoni tal-fatturi ESG li għandha tiġi ddivulgata minn amministraturi tal-parametri
     referenzjarji ttejjeb il-livell ta’ paragun fost il-parametri referenzjarji u tipprovdi ċarezza
     għall-investituri li jkunu lesti jagħmlu investimenti infurmati b’rabta mal-klima.

MT                                                     4                                                    MT
 ---pagebreak---      3.2      Sussidjarjetà
     Ir-Regolament dwar il-Parametri Referenzjarji jorbot fl-intier tiegħu u japplika direttament fl-
     Istati Membri kollha. Ir-Regolament dwar il-Parametri Referenzjarji fih perjodu tranżitorju
     għall-parametri referenzjarji kritiċi u għall-parametri referenzjarji ta’ pajjiżi terzi li jistgħu
     jibqgħu jintużaw fl-Unjoni mingħajr awtorizzazzjoni sa tmiem l-2021. Il-bażi ġuridika għar-
     Regolament dwar il-Parametri Referenzjarji hija l-Artikolu 114 tat-Trattat dwar il-
     Funzjonament tal-Unjoni Ewropea u kwalunkwe bidla f’dan ir-Regolament għandha
     tikkonforma mal-istess bażi legali.
     Għadd dejjem jikber ta’ investituri jsegwu strateġiji ta’ investiment b’livell baxx ta’
     emissjonijiet tal-karbonju u jużaw parametri referenzjarji b’livell baxx ta’ emissjonijiet tal-
     karbonju biex ikejlu l-prestazzjoni ta’ portafolli ta’ investiment.
     Sabiex jinżamm il-funzjonament xieraq tas-suq intern għall-benefiċċju tal-investituri u sabiex
     jiġi żgurat livell għoli ta’ protezzjoni għall-konsumatur u għall-investitur, ir-Regolament dwar
     il-Parametri Referenzjarji kif emendat jintroduċi qafas regolatorju li jistabbilixxi fil-livell ta’
     Unjoni r-rekwiżiti minimi għall-Parametri Referenzjarji tat-Tranżizzjoni Klimatika tal-UE u
     għall-Parametri Referenzjarji tal-UE allinjati mal-Ftehim ta’ Pariġi. L-istabbiliment ta’
     Parametri Referenzjarji tat-Tranżizzjoni Klimatika tal-UE u ta’ Parametri Referenzjarji tal-UE
     allinjati mal-Ftehim ta’ Pariġi, sostnuti minn metodoloġija marbuta mal-impenji stabbiliti fil-
     Ftehim ta’ Pariġi rigward l-emissjonijiet tal-karbonju, se jikkontribwixxu biex tiżdied it-
     trasparenza u jgħinu biex jiġi evitat il-greenwashing.
     Fin-nuqqas ta’ qafas armonizzat li jiżgura l-akkuratezza u l-integrità tal-kategoriji prinċipali
     tal-parametri referenzjarji b’livell baxx ta’ emissjonijiet tal-karbonju użati fil-portafolji ta’
     investiment individwali jew kollettivi, huwa probabbli li d-differenzi fl-approċċi tal-Istati
     Membri joħolqu ostakoli għat-tħaddim bla xkiel tas-suq intern.

     4.       ELEMENTI ĠURIDIĊI TAL-ATT DELEGAT
     Id-dritt li tadotta atti delegati huwa previst skont l-Artikolu 49 tar-Regolament dwar il-
     Parametri Referenzjarji.
             L-Artikolu 1 jistabbilixxi d-definizzjonijiet applikabbli f’dan ir-Regolament.
             L-Artikolu 2 jistabbilixxi x-xenarju tat-temperatura ta’ referenza sabiex jinbnew il-
              Parametri Referenzjarji tat-Tranżizzjoni Klimatika tal-UE u għall-Parametri
              Referenzjarji tal-UE allinjati mal-Ftehim ta’ Pariġi.
             L-Artikolu 3 jistabbilixxi r-rekwiżiti minimi dwar ir-restrizzjonijiet għall-
              allokazzjoni tal-ekwità.
             L-Artikolu 4 jispeċifika r-rekwiżiti dwar il-kalkolu tal-intensità tal-gassijiet serra
              (GHG, greenhouse gas) jew tal-emissjonijiet tal-GHG assoluti.
             L-Artikolu 5 jistabbilixxi r-rekwiżiti minimi relatati mal-inklużjoni u mal-
              introduzzjoni gradwali tad-data dwar l-emissjonijiet tal-GHG tal-Ambitu 3.
             L-Artikolu 6 jistabbilixxi regoli dwar l-istabbiliment u l-pubblikazzjoni ta’ miri għat-
              tnaqqis tal-emissjonijiet tal-GHG.
             L-Artikolu 7 jistabbilixxir-rekwiżiti minimi marbutin mat-trajettorja tad-
              dekarbonizzazzjoni għall-Parametri Referenzjarji tat-Tranżizzjoni Klimatika tal-UE u
              l-Parametri Referenzjarji tal-UE allinjati mal-Ftehim ta’ Pariġi.

MT                                                   5                                                     MT
 ---pagebreak---         L-Artikolu 8 jistabbilixxi r-regoli li għandhom jiġu applikati meta jkun hemm bidla
         fil-kalkolu tal-emissjonijiet tal-GHG.
        L-Artikolu 9 jistabbilixxi t-tnaqqis ta’ referenza tal-emissjonijiet tal-GHG għall-
         Parametri Referenzjarji tat-Tranżizzjoni Klimatika apparagun tal-univers tal-
         investimenti.
        L-Artikolu 10 jistabbilixxi l-esklużjoni mill-Parametri Referenzjarji tat-Tranżizzjoni
         Klimatika tal-UE.
        L-Artikolu 11 jistabbilixxi t-tnaqqis ta’ referenza tal-emissjonijiet tal-GHG għall-
         Parametri Referenzjarji allinjati mal-Ftehim ta’ Pariġi apparagun tal-univers tal-
         investimenti.
        L-Artikolu 12 jistabbilixxi l-esklużjoni mill-Parametri Referenzjarji tal-UE allinjati
         mal-Ftehim ta’ Pariġi.
        L-Artikolu 13 jistabbilixxi r-regoli dwar ir-rekwiżiti ta’ trasparenza għall-istimi.
        L-Artikolu 14 jistabbilixxi regoli dwar id-divulgazzjoni tat-trajettorja tad-
         dekarbonizzazzjoni.
        L-Artikolu 15 jistabbilixxi r-regoli dwar l-akkuratezza tas-sorsi tad-data.

MT                                              6                                                 MT
 ---pagebreak---                      REGOLAMENT DELEGAT TAL-KUMMISSJONI (UE) .../...

                                                     ta’ 17.7.2020

     li jissupplimenta r-Regolament (UE) 2016/1011 tal-Parlament Ewropew u tal-Kunsill fir-
     rigward tal-istandards minimi għall-Parametri Referenzjarji tat-Tranżizzjoni Klimatika
              tal-UE u l-Parametri Referenzjarji tal-UE allinjati mal-Ftehim ta’ Pariġi

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (UE) 2016/1011 tal-Parlament Ewropew u tal-Kunsill tat-
     8 ta’ Ġunju 2016 dwar l-indiċi użati bħala parametri referenzjarji fi strumenti finanzjarji u
     kuntratti finanzjarji jew dwar il-kejl tal-prestazzjoni ta’ fondi ta’ investiment u li jemenda d-
     Direttivi 2008/48/KE u 2014/17/UE u r-Regolament (UE) Nru 596/20143, u b’mod partikolari
     l-Artikolu 19a(2) tiegħu,
     Billi:
     (1)      Il-Ftehim ta’ Pariġi, adottat skont il-Konvenzjoni Qafas tan-Nazzjonijiet Uniti dwar it-
              Tibdil fil-Klima approvat mill-Unjoni fit-5 ta’ Ottubru 20164 (“il-Ftehim ta’ Pariġi”),
              għandu l-għan li jsaħħaħ ir-rispons għat-tibdil fil-klima, billi jippermetti fost oħrajn li
              l-flussi ta’ investiment jkunu konformi ma’ perkors lejn emissjonijiet baxxi ta’
              gassijiet serra u żvilupp reżiljenti għat-tibdil fil-klima.
     (2)      Fil-11 ta’ Diċembru 2019 il-Kummissjoni adottat il-komunikazzjoni tagħha lill-
              Parlament Ewropew, lill-Kunsill Ewropew, lill-Kunsill, lill-Kumitat Ekonomiku u
              Soċjali Ewropew u lill-Kumitat tar-Reġjuni, “Il-Patt Ekoloġiku Ewropew”5. Il-Patt
              Ekoloġiku Ewropew huwa strateġija ġdida ta’ tkabbir li għandha l-għan li tittrasforma
              l-Unjoni f’soċjetà ġusta u prospera, b’ekonomija moderna, effiċjenti fl-użu tar-riżorsi
              u kompetittiva fejn fl-2050 ma jkunx hemm emissjonijiet netti ta’ gassijiet serra u fejn
              it-tkabbir ekonomiku ma jkunx marbut mal-użu tar-riżorsi. L-implimentazzjoni tal-
              Patt Ekoloġiku Ewropew tirrikjedi li l-investituri jiġu offruti sinjali ċari u fit-tul biex
              jevitaw l-assi mhux rekuperabbli u biex iżidu l-finanzi sostenibbli.
     (3)      Ir-Regolament (UE) 2016/1011 jistabbilixxi l-Parametri Referenzjarji tat-Tranżizzjoni
              Klimatika tal-UE u l-Parametri Referenzjarji tal-UE allinjati mal-Ftehim ta’ Pariġi. Il-
              metodoloġija ta’ dawn il-parametri referenzjarji hija bbażata fuq l-impenji stabbiliti
              fil-Ftehim ta’ Pariġi. Jeħtieġ li jiġu speċifikati l-istandards minimi applikabbli għaż-
              żewġ tipi ta’ parametri referenzjarji. Il-parametri Referenzjarji tat-Tranżizzjoni
              Klimatika tal-UE u l-Parametri Referenzjarji tal-UE allinjati mal-Ftehim ta’ Pariġi
              jsegwu objettivi simili iżda jvarjaw fil-livell ta’ ambizzjoni tagħhom. Għalhekk, il-
              biċċa l-kbira tal-istandards minimi jenħtieġ li jkunu komuni għaż-żewġ tipi ta’
              parametri referenzjarji, iżda l-limiti stabbiliti jenħtieġ li jvarjaw skont it-tip ta’
              parametru referenzjarju.

     3
              ĠU L 171, 29.6.2016, p. 1.
     4
              Id-Deċiżjoni tal-Kunsill (UE) 2016/1841 tal-5 ta’ Ottubru 2016 dwar il-konklużjoni, f’isem l-Unjoni
              Ewropea, tal-Ftehim ta’ Pariġi adottat skont il-Konvenzjoni Qafas tan-Nazzjonijiet Uniti dwar it-Tibdil
              fil-Klima (ĠU L 282, 19.10.2016, p. 1).
     5
              COM(2019) 640 final.

MT                                                          7                                                           MT
 ---pagebreak---      (4)   Bħalissa ma hemmx biżżejjed data biex tiġi vvalutata l-impronta tal-karbonju li
           tirriżulta minn deċiżjonijiet li jittieħdu minn entitajiet sovrani. Għalhekk, jenħtieġ li l-
           ħruġ ibbażat fuq is-sovranità ma jkunx il-kostitwenti eliġibbli tal-Parametri
           Referenzjarji tat-Tranżizzjoni Klimatika tal-UE u tal-Parametri Referenzjarji tal-UE
           allinjati mal-Ftehim ta’ Pariġi.
     (5)   Peress li l-metodoloġija tal-Parametri Referenzjarji tat-Tranżizzjoni Klimatika tal-UE
           u tal-Parametri Referenzjarji tal-UE allinjati mal-Ftehim ta’ Pariġi hija bbażata fuq l-
           impenji stabbiliti fil-Ftehim ta’ Pariġi, jeħtieġ li jintuża x-xenarju ta’ 1,5°C, mingħajr
           l-ebda eċċess jew inkella eċċess limitat, imsemmi fir-Rapport Speċjali dwar it-Tisħin
           Globali ta’ 1,5°C mill-Grupp Intergovernattiv ta’ Esperti dwar it-Tibdil fil-Klima
           (IPCC, Intergovernmental Panel on Climate Change)6 (“ix-xenarju tal-IPCC”). Dan ix-
           xenarju tal-IPCC huwa konformi mal-objettiv tal-Kummissjoni li tilħaq emissjonijiet
           żero netti ta’ gassijiet serra (GHG) sal-2050, kif stabbilit fil-Patt Ekoloġiku Ewropew.
           Sabiex ikun hemm konformità max-xenarju tal-IPCC, jenħtieġ li l-investimenti jiġu
           riallokati minn attivitajiet dipendenti fuq il-fjuwils fossili għal attivitajiet ekoloġiċi jew
           rinnovabbli, u l-impatt fuq il-klima ta’ dawn l-investimenti jenħtieġ jitjieb sena wara
           sena.
     (6)   Is-setturi elenkati fit-Taqsimiet minn A sa H u t-Taqsima L tal-Anness I tar-
           Regolament (KE) Nru 1893/2006 tal-Parlament Ewropew u tal-Kunsill7, inklużi s-
           setturi taż-żejt, tal-gass, tal-minjieri u tat-trasport, huma setturi li jikkontribwixxu
           ħafna għat-tibdil fil-klima. Biex ikun żgurat li l-Parametri Referenzjarji tat-
           Tranżizzjoni Klimatika tal-UE u l-Parametri Referenzjarji tal-UE allinjati mal-Ftehim
           ta’ Pariġi jipprovdu stampa realistika tal-ekonomija reali, inkluża dik ta’ setturi li
           jenħtieġ li jnaqqsu b’mod attiv l-emissjonijiet tal-GHG biex jintlaħqu l-objettivi tal-
           Ftehim ta’ Pariġi, l-esponiment ta’ dawn il-parametri referenzjarji għal dawn is-setturi
           ma għandux ikun inqas mill-esponiment tal-univers tal-investimenti sottostanti
           tagħhom. Madankollu, dan ir-rekwiżit jenħtieġ li japplika biss għall-Parametri
           Referenzjarji tat-Tranżizzjoni Klimatika tal-UE u għall-Parametri Referenzjarji tal-UE
           allinjati mal-Ftehim ta’ Pariġi li jkunu parametri referenzjarji ta’ ekwità, sabiex jiġi
           żgurat li l-investituri tal-ekwità li jappoġġaw l-objettivi tal-Ftehim ta’ Pariġi jżommu
           l-influwenza tagħhom, permezz tal-impenn u tal-vot, fuq it-tranżizzjoni tal-kumpanija
           lejn attivitajiet aktar sostenibbli.
     (7)   Jenħtieġ li l-kalkolu tal-emissjonijiet tal-GHG jkun komparabbli u konsistenti. Huwa
           għalhekk meħtieġ li jiġu stabbiliti regoli dwar kemm-il darba dawn il-kalkoli jenħtieġ
           li jiġu aġġornati u, fejn applikabbli, dwar il-munita li għandha tintuża.
     (8)   Id-dekarbonizzazzjoni bbażata biss fuq l-Ambitu 1 u l-Ambitu 2 tal-emissjonijiet tal-
           GHG tista’ twassal għal riżultati kontrointuwittivi. Għaldaqstant jenħtieġ li jiġi ċċarat
           li l-istandards minimi għall-Parametri Referenzjarji tat-Tranżizzjoni Klimatika tal-UE
           u l-Parametri Referenzjarji tal-UE allinjati mal-Ftehim ta’ Pariġi ma għandhomx iqisu
           biss l-emissjonijiet diretti mill-kumpaniji, iżda wkoll l-emissjonijiet ivvalutati abbażi
           taċ-ċiklu tal-ħajja biex b’hekk jinkludu l-emissjonijiet tal-GHG tal-Ambitu 3.

     6
           IPCC, 2018: It-tisħin Globali ta’ 1,5°C. Rapport Speċjali tal-IPCC dwar l-impatti tat-tisħin globali ta’
           1,5°C aktar mil-livelli preindustrijali u t-trajettorja tal-emissjonijiet globali tal-gassijiet serra, fil-kuntest
           tat-tisħiħ tar-rispons globali għat-theddida tat-tibdil fil-klima, l-iżvilupp sostenibbli u l-isforzi biex
           jinqered il-faqar.
     7
           Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta’ Diċembru 2006 li
           jistabbilixxi l-klassifikazzjoni tal-istatistika ta’ attivitajiet ekonomiċi tan-NACE Reviżjoni 2 u li
           jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi
           speċifiċi tal-istatistika (ĠU L 393, 30.12.2006, p. 1).

MT                                                            8                                                                 MT
 ---pagebreak---             Madankollu, minħabba l-kwalità insuffiċjenti tad-data attwalment disponibbli għall-
            emissjonjiet tal-GHG tal-Ambitu 3, huwa meħtieġ li tiġi stabbilita skeda ta’ żmien
            xierqa għall-introduzzjoni gradwali u li jiġi permess l-użu ta’ riżervi ta’ fjuwils fossili
            għal perijodu limitat ta’ żmien. Din l-iskeda ta’ żmien għall-intorduzzjoni gradwali
            għandha tkun ibbażata fuq il-lista ta’ attivitajiet ekonomiċi stabbiliti fir-Regolament
            (KE) Nru 1893/2006.
     (9)    L-amministraturi tal-parametri referenzjarji jenħtieġ li jkollhom il-possibbiltà li jagħtu
            aktar piż lill-kumpaniji abbażi tal-għanijiet ta’ dekarbonizzazzjoni stabbiliti minn
            dawn il-kumpaniji. Għalhekk jenħtieġ li jiġu stabbiliti regoli speċifiċi relatati mal-miri
            ta’ dekarbonizzazzjoni rrappurtati minn kumpaniji individwali.
     (10)   Il-parametri Referenzjarji tat-Tranżizzjoni Klimatika tal-UE u l-Parametri
            Referenzjarji tal-UE allinjati mal-Ftehim ta’ Pariġi jenħtieġ li juru li huma kapaċi
            jiddekarbonizzaw ruħhom minn sena għall-oħra. Din it-trajettorja tad-
            dekarbonizzazzjoni minima jenħtieġ li tiġi kkalkulata billi jintuża x-xenarju tal-IPCC.
            Barra minn hekk, sabiex jiġi evitat il-greenwashing, jenħtieġ li jiġu speċifikati l-
            kundizzjonijiet biex issir devjazzjoni mit-trajettorja tad-dekarbonizzazzjoni u l-
            kundizzjonijiet għad-dritt li il-parametru referenzjarju jibqa’ jingħata t-tikketta ta’
            Parametru Referenzjarju tat-Tranżizzjoni Klimatika tal-UE jew ta’ Parametru
            Referenzjarju tal-UE allinjat mal-Ftehim ta’ Pariġi.
     (11)   Il-parametru ewlieni għall-kalkolu tat-trajettorja tad-dekarbonizzazzjoni jenħtieġ li
            jkun l-intensità tal-GHG, peress li dan il-parametru jiżgura l-komparabbiltà bejn is-
            setturi u ma jkunx preġudikat favur settur partikolari jew ikun kontrih. Biex tiġi
            kkalkulata l-intensità tal-GHG, tkun meħtieġa l-kapitalizzazzjoni tas-suq tal-
            kumpanija kkonċernata. Madankollu, fejn il-parametri referenzjarji japplikaw għal
            strumenti korporattivi b’introjtu fiss, il-kapitalizzazzjoni tas-suq tista’ ma tkunx
            disponibbli għal kumpaniji li ma għandhomx titoli ta’ ekwità elenkati. Għaldaqstant
            jenħtieġ li jiġi stabbilit li fejn il-Parametri Referenzjarji tat-Tranżizzjoni Klimatika tal-
            UE jew il-Parametri Referenzjarji tal-UE allinjati mal-Ftehim ta’ Pariġi japplikaw għal
            strumenti korporattivi b’introjtu fiss, l-amministraturi tal-parametri referenzjarji
            jenħtieġ li jitħallew jużaw l-emissjonijiet tal-GHG kkalkulati fuq bażi assoluta, aktar
            milli abbażi tal-intensità tal-GHG.
     (12)   Sabiex jiġu żgurati l-komparabbiltà u l-konsistenza tad-data dwar l-emissjonijiet tal-
            GHG, jenħtieġ li jiġu stabbiliti regoli dwar kif għandhom jiġu kkalkulati l-bidliet fl-
            intensità tal-GHG jew fl-emissjonijiet tal-GHG assoluti.
     (13)   L-ilħuq tal-objettivi tal-Ftehim ta’ Pariġi jirrikjedi li kemm il-Parametri Referenzjarji
            tat-Tranżizzjoni Klimatika tal-UE kif ukoll il-Parametri Referenzjarji tal-UE allinjati
            mal-Ftehim ta’ Pariġi jkollhom tnaqqis ta’ referenza, bħala perċentwal, fl-esponiment
            għall-assi b’intensità ta’ GHG meta mqabbla mal-parametri referenzjarji standard
            tagħhom jew mal-univers tal-investiment sottostanti. Madankollu, jenħtieġ li dan it-
            tnaqqis perċentwali jkun aktar sinifikanti għall-Parametri Referenzjarji tal-UE allinjati
            mal-Ftehim ta’ Pariġi, li, min-natura tagħhom, huma aktar ambizzjużi mill-Parametri
            Referenzjarji tat-Tranżizzjoni Klimatika tal-UE.
     (14)   Jenħtieġ li l-Parametri Referenzjarji tal-UE allinjati mal-Ftehim ta’ Pariġi ma
            jikkontribwixxux għall-promozzjoni ta’ investimenti fl-istrumenti finanzjarji maħruġa
            minn kumpaniji li jiksru l-istandards globali bħall-Prinċipji tal-Patt Globali tan-
            Nazzjonijiet Uniti (UNGC, United Nations Global Compact). Għalhekk huwa meħtieġ
            li jiġu stabbiliti kriterji ta’ esklużjoni speċifiċi li huma bbażati fuq kunsiderazzjonijiet
            relatati mal-klima jew ma’ kunsiderazzjonijiet oħra ambjentali, soċjali u ta’

MT                                                   9                                                      MT
 ---pagebreak---             governanza (ESG). Il-parametri referenzjarji tat-Tranżizzjoni Klimatika tal-UE
            jenħtieġ li jikkonformaw ma’ dawn il-kriterji ta’ esklużjoni sal-31 ta’ Diċembru 2022,
            skont l-iskeda ta’ żmien stabbilita fir-Regolament (UE) 2016/1011.
     (15)   Sabiex jiġu appoġġati t-tnaqqis fl-użu tas-sorsi ta’ enerġija li jniġġsu u t-tranżizzjoni
            xierqa għal dawk rinnovabbli, huwa xieraq ukoll li l-kumpaniji li jdaħħlu aktar minn
            perċentwal stabbilit tal-introjtu tagħhom mill-faħam, miż-żejt jew mill-gass jiġu
            esklużi mill-Parametri Referenzjarji tal-UE allinjati mal-Ftehim ta’ Pariġi. Il-bidliet
            fis-sehem ta’ dawn is-sorsi tal-enerġija mill-provvista globali tal-enerġija primarja
            mill-2020 sal-2050, kif mistenni fix-xenarju tal-IPCC, jenħtieġ li jitqiesu biex jiġu
            stabbiliti dawn l-esklużjonijiet speċifiċi. B’mod partikolari, skont it-Tabella 2.6 tar-
            Rapport Speċjali tal-IPCC dwar tisħin globali ta’ 1,5°C, bejn l-2020 u l-2050, l-użu
            tal-faħam huwa mistenni li jonqos bejn 57 % u 99 % u l-użu taż-żejt bejn 9 % u 93 %,
            filwaqt li l-użu tal-gass huwa mistenni li jiżdied b’85 % jew li jinżel bi 88 %. Il-gass
            jista’ jintuża matul it-tranżizzjoni għal ekonomija b’livell baxx ta’ emissjonijiet ta’
            karbonju, b’mod partikolari bħala sostituzzjoni għall-faħam, li jispjega l-firxa wiesgħa
            mistennija ta’ evoluzzjoni tiegħu, għalkemm it-tnaqqis medjan mistenni tal-użu tiegħu
            huwa ta’ 40 %. Għall-istess raġuni, huwa meħtieġ li jiġu esklużi l-kumpaniji li jdaħħlu
            aktar minn perċentwal stabbilit tal-introjtu tagħhom mill-attivitajiet tal-ġenerazzjoni
            tal-elettriku.
     (16)   Sabiex tiġi żgurata t-trasparenza għall-metodoloġija użata għall-Parametri
            Referenzjarji tat-Tranżizzjoni Klimatika tal-UE u għall-Parametri Referenzjarji tal-UE
            allinjati mal-Ftehim ta’ Pariġi, huwa xieraq li jiġu stabbiliti regoli dwar id-
            divulgazzjonijiet meħtieġa li għandhom x’jaqsmu mat-trajettorja tad-
            dekarbonizzazzjoni u s-sorsi tad-data għaż-żewġ kategoriji ta’ parametri referenzjarji.
            Għall-istess raġuni, huwa xieraq li jiġu stabbiliti rekwiżiti ta’ divulgazzjoni għall-
            amministraturi tal-parametri referenzjarji li jużaw stimi għad-data marbutin mal-
            emissjonijiet tal-gassijiet serra, kemm jekk ipprovduti minn fornituri tad-data esterni u
            kemm jekk le.
     (17)   Sabiex tiġi appoġġata l-armonizzazzjoni tal-metodoloġija għall-Parametri
            Referenzjarji tat-Tranżizzjoni Klimatika tal-UE u l-Parametri Referenzjarji tal-UE
            allinjati mal-Ftehim ta’ Pariġi, huwa xieraq li jiġu stabbiliti regoli dwar il-kwalità u l-
            akkuratezza tas-sorsi tad-data,
     ADOTTAT DAN IR-REGOLAMENT:
                                           KAPITOLU I
                                        DEFINIZZJONIJIET

                                                    Artikolu 1
                                                  Definizzjonijiet
     Għall-iskopijiet ta’ dan ir-Regolament, għandhom japplikaw id-definizzjonijiet li ġejjin:
     (a)     “emissjonijiet tal-gassijiet serra (GHG)” tfisser emissjonijiet tal-gassijiet serra kif
             definit fl-Artikolu 3, il-punt (1) tar-Regolament (UE) 2018/842 tal-Parlament
             Ewropew u tal-Kunsill8;

     8
            Ir-Regolament (UE) 2018/842 tal-Parlament Ewropew u tal-Kunsill tat-30 ta’ Mejju 2018 dwar it-
            tnaqqis annwali vinkolanti tal-emissjonijiet ta’ gassijiet serra mill-Istati Membri mill-2021 sal-2030 li
            jikkontribwixxi għall-azzjoni klimatika biex jiġu onorati l-impenji li saru fil-Ftehim ta’ Pariġi, u li
            jemenda r-Regolament (UE) Nru 525/2013 (ĠU L 156, 19.6.2018, p. 26).

MT                                                        10                                                            MT
 ---pagebreak---      (b)     “emissjonijiet tal-gassijiet serra (GHG) assoluti” tfisser tunnellati ta’ ekwivalenti ta’
             CO 2, kif definit fl-Artikolu 2, il-punt (7) tar-Regolament (UE) Nru 517/2014 tal-
             Parlament Ewropew u tal-Kunsill9;
     (c)     “intensità tal-gassijiet serra (GHG)” tfisser l-emissjonijiet tal-GHG assoluti diviżi
             bil-valur tal-intrapriża, inklużi l-flus, f’miljuni ta’ Euro;
     (d)     “valur tal-intrapriża inklużi l-flus” jew “EVIC (enterprise value including cash)”
             tfisser is-somma, fi tmiem is-sena fiskali, tal-kapitalizzazzjoni tas-suq ta’ ishma
             ordinarji, tal-kapitalizzazzjoni tas-suq ta’ ishma privileġġati, u l-valur kontabilistiku
             ta’ dejn totali u tal-interessi nonkontrollanti, mingħajr it-tnaqqis ta’ flus jew
             ekwivalenti ta’ flus;
     (e)     “univers tal-investimenti” tfisser il-ġabra tal-istrumenti kollha ta’ investiment fi
             klassi ta’ assi partikolari jew grupp ta’ klassijiet ta’ assi;
     (f)     “sena bażi” tfisser l-ewwel waħda minn serje ta’ snin f’parametru referenzjarju.
                          KAPITOLU II
              STANDARDS MINIMI GĦAT-TFASSIL TAL-
           METODOLOĠIJA TAL-PARAMETRI REFERENZJARJI

                              TAQSIMA 1
             STANDARDS MINIMI KOMUNI GĦALL-PARAMETRI
         REFERENZJARJI TAT-TRANŻIZZJONI KLIMATIKA TAL-UE U L-
         PARAMETRI REFERENZJARJI TAL-UE ALLINJATI MAL-FTEHIM
                              TA’ PARIĠI

                                               Artikolu 2
                               Ix-xenarju tat-temperatura ta’ referenza
     L-amministraturi tal-Parametri Referenzjarji tat-Tranżizzjoni Klimatika tal-UE u tal-Parametri
     Referenzjarji tal-UE allinjati mal-Ftehim ta’ Pariġi għandhom jużaw ix-xenarju ta’ 1,5°C,
     mingħajr l-ebda eċċess jew inkella eċċess limitat, imsemmi fir-Rapport Speċjali dwar it-
     Tisħin Globali ta’ 1,5°C mill-Grupp Intergovernattiv ta’ Esperti dwar it-Tibdil fil-Klima
     (IPCC, Intergovernmental Panel on Climate Change) bħala x-xenarju tat-temperatura ta’
     referenza biex ifasslu l-metodoloġija biex isawru dawn il-parametri referenzjarji.

                                               Artikolu 3
                             Restrizzjonijiet għall-allokazzjoni tal-ekwità
     Il-Parametri Referenzjarji tat-Tranżizzjoni Klimatika tal-UE u l-Parametri Referenzjarji tal-
     UE allinjati mal-Ftehim ta’ Pariġi li huma bbażati fuq titoli ta’ ekwità elenkati f’suq pubbliku
     fl-Unjoni jew f’ġuriżdizzjoni oħra, għandhom ikollhom esponiment aggregat għas-setturi
     elenkati fit-Taqsimiet minn A sa H u t-Taqsima L tal-Anness I tar-Regolament (KE) Nru
     1893/2006 li jkun mill-inqas ekwivalenti għall-esponiment aggregat tal-univers tal-
     investimenti sottostanti ta’ dawn is-setturi.

     9
            Ir-Regolament (UE) Nru 517/2014 tal-Parlament Ewropew u tal-Kunsill tas-16 ta’ April 2014 dwar
            gassijiet fluworurati b’effett ta’ serra u li jħassar ir-Regolament (KE) Nru 842/2006 (ĠU L 150,
            20.5.2014, p. 195).

MT                                                    11                                                       MT
 ---pagebreak---                                                Artikolu 4
                Il-kalkolu tal-intensità tal-GHG jew tal-emissjonijiet tal-GHG assoluti
     1.        L-amministraturi tal-Parametri Referenzjarji tat-Tranżizzjoni Klimatika tal-UE u tal-
               Parametri Referenzjarji tal-UE allinjati mal-Ftehim ta’ Pariġi għandhom jikkalkulaw
               l-intensità tal-GHG, jew fejn applikabbli, l-emissjonijiet tal-GHG assoluti ta’ dawk
               il-parametri referenzjarji li jużaw l-istess munita għall-assi sottostanti kollha
               tagħhom.
     2.        L-amministraturi tal-Parametri Referenzjarji tat-Tranżizzjoni Klimatika tal-UE u l-
               Parametri Referenzjarji tal-UE allinjati mal-Ftehim ta’ Pariġi għandhom jikkalkulaw
               mill-ġdid l-intensità tal-GHG u l-emissjonijiet tal-GHG assoluti ta’ dawn il-parametri
               referenzjarji fuq bażi annwali.

                                              Artikolu 5
           L-introduzzjoni gradwali tad-data dwar l-emissjonijiet tal-GHG tal-Ambitu 3 fil-
                              metodoloġija tal-paramentri referenzjarji
     1.        Il-metodoloġija tal-parametri referenzjarji għall-Parametri Referenzjarji tat-
               Tranżizzjoni Klimatika tal-UE jew il-Parametri Referenzjarji tal-UE allinjati mal-
               Ftehim ta’ Pariġi għandhom jinkludu d-data dwar l-emissjonijiet tal-GHG tal-Ambitu
               3 b’dan il-mod:
               (a)   Mid-data tal-applikazzjoni ta’ dan ir-Regolament, id-data dwar l-emissjonijiet
                     tal-GHG tal-Ambitu 3 għal mill-inqas is-setturi tal-enerġija u tat-tħaffir fil-
                     minjieri msemmijin fid-Diviżjonijiet minn 05 sa 09, 19 u 20 tal-Anness I tar-
                     Regolament (KE) Nru 1893/2006;
               (b)   fi żmien sentejn mid-data tal-applikazzjoni ta’ dan ir-Regolament, id-data dwar
                     l-emissjonijiet tal-GHG tal-Ambitu 3 għal mill-anqas is-setturi tat-trasport, tal-
                     kostruzzjoni, tal-bini, tal-materjali u s-setturi industrijali msemmijin fid-
                     Diviżjonijiet minn 10 sa 18, minn 21 sa 33, 41, 42 u 43, minn 49 sa 53 u d-
                     Diviżjoni 81 tal-Anness I tar-Regolament (KE) Nru 1893/2006;
               (c)   fi żmien erba’ snin mid-data tal-applikazzjoni ta’ dan ir-Regolament, id-data
                     dwar l-emissjonijiet tal-GHG tal-Ambitu 3 għas-setturi l-oħrajn kollha
                     msemmija fl-Anness I tar-Regolament (KE) Nru 1893/2006.
     2.        Għall-finijiet tal-paragrafu 1, il-punt (a), mid-data tal-applikazzjoni ta’ dan ir-
               Regolament sal-31 ta’ Diċembru 2021, l-amministraturi tal-Parametri Referenzjarji
               tat-Tranżizzjoni Klimatika tal-UE u l-amministraturi tal-Parametri Referenzjarji tal-
               UE allinjati mal-Ftehim ta’ Pariġi jistgħu jużaw riżervi tal-fjuwils fossili, meta juru li
               ma jistgħux jikkalkulaw u lanqas jagħtu stima tad-data dwar l-emissjonijiet tal-GHG
               tal-Ambitu 3.

                                             Artikolu 6
     Il-kumpaniji li jistipulaw u jippubblikaw il-miri għat-tnaqqis tal-emissjonijiet tal-GHG.
     L-amministraturi tal-Parametri Referenzjarji tat-Tranżizzjoni Klimatika tal-UE u tal-Parametri
     Referenzjarji tal-UE allinjati mal-Ftehim ta’ Pariġi jistgħu jżidu f’dawn il-parametri
     referenzjarji il-piż mogħti lill-emittenti tat-titoli kostitwenti li jistabbilixxu u jippubblikaw il-
     miri għat-tnaqqis tal-emissjonijiet tal-GHG, meta jiġu ssodisfati l-kundizzjonijiet li ġejjin:
     (a)       l-emittenti tat-titoli kostitwenti jippubblikaw b’mod konsistenti u bir-reqqa l-
               emissjonijiet tal-GHG tal-Ambiti 1, 2 u 3;

MT                                                    12                                                     MT
 ---pagebreak---      (b)     l-emittenti tat-titoli kostitwenti jkunu naqqsu l-intensità tal-GHG tagħhom jew, fejn
             applikabbli, l-emissjonijiet tal-GHG assoluti tagħhom, inkluż l-emissjonijiet tal-GHG
             tal-Ambiti 1, 2 u 3 b’medja ta’ mill-inqas 7 % fis-sena għal mill-inqas tliet snin
             konsekuttivi.
     Għall-finijiet tal-ewwel subparagrafu, l-emissjonijiet tal-GHG tal-Ambitu 3 għandhom
     jinftiehmu f’konformità mal-perjodu ta’ implimentazzjoni gradwali stabbilit fl-Artikolu 5.

                                             Artikolu 7
                      L-istabbiliment tat-trajettorja tad-dekarbonizzazzjoni
     1.      It-trajettorja tad-dekarbonizzazzjoni għall-Parametri Referenzjarji tat-Tranżizzjoni
             Klimatika tal-UE u għall-Parametri Referenzjarji tal-UE allinjati mal-Ftehim ta’
             Pariġi għandu jkollha l-miri li ġejjin:
             (a)   għat-titoli ta’ ekwità elenkati f’suq pubbliku fl-Unjoni jew f’ġuriżdizzjoni oħra,
                   tnaqqis ta’ mill-inqas 7 % tal-intensità tal-GHG bħala medja fis-sena;
             (b)   għat-titoli ta’ dejn minbarra dawk maħruġa minn emittent sovran, fejn l-
                   emittent ta’ dawn it-titoli tad-dejn ikollu titoli ta’ ekwità li huma elenkati f’suq
                   pubbliku fl-Unjoni jew f’ġuriżdizzjoni oħra, tnaqqis ta’ mill-inqas 7 % fl-
                   intensità tal-GHG bħala medja fis-sena jew tnaqqis ta’ mill-inqas 7 % tal-
                   emissjonijiet tal-GHG assoluti bħala medja fis-sena;
             (c)   għat-titoli ta’ dejn minbarra dawk maħruġa minn emittent sovran, fejn l-
                   emittent ta’ dawn it-titoli ta’ dejn ma jkollux titoli ta’ ekwità li huma elenkati
                   f’suq pubbliku fl-Unjoni jew f’ġuriżdizzjoni oħra, tnaqqis ta’ mill-inqas 7 %
                   tal-emissjonijiet tal-GHG assoluti bħala medja fis-sena.
     2.      Il-miri msemmija fil-paragrafu 1 għandhom jiġu kkalkulati b’mod ġeometriku u dan
             ifisser li t-tnaqqis minimu annwali ta’ 7 % tal-intensità tal-GHG jew tal-emissjonijiet
             tal-GHG assoluti għas-sena “n” għandhom jiġu kkalkulati abbażi tal-intensità tal-
             GHG jew tal-emissjonijiet tal-GHG assoluti għas-sena n-1, fi progressjoni
             ġeometrika mis-sena bażi.
     3.      Meta l-EVIC medju tat-titoli kostitwenti tal-parametru referenzjarju jkun żdied jew
             naqas matul l-aħħar sena kalendarja, l-EVIC ta’ kull kostitwent għandu jiġi aġġustat
             billi jiġi diviż b’fattur ta’ aġġustament għall-inflazzjoni tal-valur tal-intrapriża. Dan
             il-fattur ta’ aġġustament għall-inflazzjoni tal-valur tal-intrapriża għandu jiġi
             kkalkulat billi jiġi diviż l-EVIC medju tal-kostitwenti tal-parametru referenzjarju fi
             tmiem is-sena kalendarja bl-EVIC medju tal-kostitwenti tal-parametru referenzjarju
             fi tmiem is-sena kalendarja preċedenti.
     4.      L-amministraturi tal-Parametri Referenzjarji tat-Tranżizzjoni Klimatika tal-UE u tal-
             Parametri Referenzjarji tal-UE allinjati mal-Ftehim ta’ Pariġi, għal kull sena li fiha l-
             miri stabbiliti fil-paragrafu 1 ma jintlaħqux, għandhom jagħtu kumpens għal dawk il-
             miri li ma ntlaħqux billi jaġġustaw ’l fuq il-miri tat-trajettorja tad-dekarbonizzazzjoni
             tagħhom għas-sena ta’ wara.
     5.      L-amministraturi tal-Parametri Referenzjarji tat-Tranżizzjoni Klimatika tal-UE u tal-
             Parametri Referenzjarji tal-UE allinjati mal-Ftehim ta’ Pariġi ma għandhomx jibqgħu
             jimmarkaw il-parametri referenzjarji tagħhom bħala tali meta:
             (a)   il-miri stipulati fil-paragrafu 1 ma jintlaħqux f’sena partikolari u l-miri li ma
                   jintlaħqux ma jiġux ikkumpensati fis-sena ta’ wara; jew

MT                                                 13                                                     MT
 ---pagebreak---                (b)   il-miri stabbiliti fil-paragrafu 1 ma jintlaħqux fi tliet okkażjonijiet waqt
                     kwalunkwe perjodu konsekuttiv ta’ 10 snin.
               L-amministraturi tal-parametri referenzjarji jistgħu jerġgħu jimmarkaw parametru
               referenzjarju bħala Parametru Referenzjarju tat-Tranżizzjoni Klimatika tal-UE jew
               bħala Parametru Referenzjarju tal-UE allinjat mal-Ftehim ta’ Pariġi meta dan il-
               parametru referenzjarju jissodisfa l-mira tat-trajettorja tad-dekarbonizzazzjoni għal
               sentejn konsekuttivi wara li jitlef it-tikketta, dment li dan il-parametru referenzjarju
               ma jkunx tilef din it-tikketta darbtejn.

                                               Artikolu 8
                     Bidla fl-intensità tal-GHG u fl-emissjonijiet tal-GHG assoluti
     1.        Il-bidla fl-intensità tal-GHG jew fl-emissjonijiet tal-GHG assoluti għandha tiġi
               kkalkulata bħala l-bidla perċentwali bejn, fuq naħa waħda, l-intensità medja
               ponderata tal-GHG jew tal-emissjonijiet tal-GHG assoluti tal-kostitwenti kollha tal-
               Parametru Referenzjarju tat-Tranżizzjoni Klimatika tal-UE jew il-Parametru
               Referenzjarju tal-UE allinjat mal-Ftehim ta’ Pariġi fl-aħħar tas-sena “n” u, min-naħa
               l-oħra, l-intensità medja ponderata tal-GHG jew tal-emissjonijiet tal-GHG assoluti
               tal-kostitwenti kollha tal-paramentri referenzjarji fl-aħħar tas-sena n-1.
     2.        L-amministraturi tal-parametri referenzjarji għandhom jużaw sena bażi ġdida kull
               meta jseħħu bidliet sinifikanti fil-metodoloġija ta’ kalkolu tal-intensità tal-GHG jew
               tal-emissjonijiet tal-GHG assoluti.
               Għall-finijiet tal-ewwel subparagrafu, sena ta’ bażi ġdida għandha tfisser is-sena li
               fiha tiġi kkalkulata t-trajettorja tad-dekarbonizzazzjoni msemmija fl-Artikolu 7.
               L-għażla ta’ sena bażi ġdida għandha tkun mingħajr preġudizzju għar-regoli stabbiliti
               fl-Artikolu 7(5).
                               TAQSIMA 2
          L-ISTANDARDS MINIMI GĦALL-PARAMETRI REFERENZJARJI
                  TAT-TRANŻIZZJONI KLIMATIKA TAL-UE

                                                  Artikolu 9
          It-tnaqqis ta’ referenza tal-intensità tal-GHG jew tal-emissjonijiet tal-GHG assoluti
                   għall-Parametri Referenzjarji tat-Tranżizzjoni Klimatika tal-UE.
     L-intensità tal-GHG jew, fejn applikabbli, l-emissjonijiet tal-GHG assoluti għal Parametri
     Referenzjarji tat-Tranżizzjoni Klimatika tal-UE, inklużi l-Ambiti 1, 2 u 3 u l-emissjonijiet tal-
     GHG, għandhom ikunu mill-inqas 30 % inqas mill-intensità tal-GHG jew mill-emissjonijiet
     tal-GHG assoluti tal-univers tal-investimenti.
     Għall-finijiet tal-ewwel subparagrafu, l-emissjonijiet tal-GHG tal-Ambitu 3 għandhom
     jinftiehmu f’konformità mal-perjodu ta’ implimentazzjoni gradwali stabbilit fl-Artikolu 5.

                                             Artikolu 10
             L-esklużjoni mill-Parametri Referenzjarji tat-Tranżizzjoni Klimatika tal-UE
     1.        L-amministraturi tal-Parametru Referenzjarju tat-Tranżazzjoni Klimatika tal-UE
               għandhom jiddivulgaw fil-metodoloġija tagħhom jekk jeskludux kumpaniji u kif
               jagħmlu dan.

MT                                                   14                                                   MT
 ---pagebreak---      2.        Sal-31 ta’ Diċembru 2022, l-amministraturi tal-Parametri Referenzjarji tat-
               Tranżizzjoni Klimatika tal-UE għandhom jikkonformaw mar-rekwiżiti stabbiliti fl-
               Artikolu 12(1), il-punti (a), (b) u (c), u l-Artikolu 12(2).
                               TAQSIMA 3
          L-ISTANDARDS MINIMI GĦALL-PARAMETRI REFERENZJARJI
                 TAL-UE ALLINJATI MAL-FTEHIM TA’ PARIĠI

                                                 Artikolu 11
          It-tnaqqis ta’ referenza tal-intensità tal-GHG jew tal-emissjonijiet tal-GHG assoluti
                  għall-Parametri Referenzjarji tal-UE allinjati mal-ftehim ta’ Pariġi.
     L-intensità tal-GHG jew, fejn applikabbli, l-emissjonijiet tal-GHG assoluti għal Parametri
     Referenzjarji tal-UE allinjati mal-ftehim ta’ Pariġi, inklużi l-Ambiti 1, 2 u 3 u l-emissjonijiet
     tal-GHG, għandhom ikunu mill-inqas 50 % inqas mill-intensità tal-GHG jew mill-
     emissjonijiet tal-GHG assoluti tal-univers tal-investimenti.
     Għall-finijiet tal-ewwel subparagrafu, l-emissjonijiet tal-GHG tal-Ambitu 3 għandhom
     jinftiehmu f’konformità mal-perjodu ta’ implimentazzjoni gradwali stabbilit fl-Artikolu 5.

                                             Artikolu 12
            L-esklużjoni mill-Parametri Referenzjarji tal-UE allinjati mal-ftehim ta’ Pariġi
     1.        L-amministraturi tal-Parametri Referenzjarji tal-UE allinjati mal-Ftehim ta’ Pariġi
               għandhom jeskludu l-kumpaniji kollha li ġejjin minn dawn il-parametri referenzjarji:
               (a)   il-kumpaniji involuti fi kull attività relatata ma’ armi kontroversjali;
               (b)   il-kumpaniji involuti fil-kultivazzjoni u l-produzzjoni tat-tabakk;
               (c)   il-kumpaniji li l-amministraturi tal-parametru referenzjarju jaraw li jiksru l-
                     prinċipji tal-Patt Globali tan-Nazzjonijiet Uniti (UNGC) jew tal-Linji Gwida
                     tal-Organizzazzjoni għall-Kooperazzjoni u l-Iżvilupp Ekonomiċi (OECD)
                     għall-Intrapriżi Multinazzjonali;
               (d)   il-kumpaniji li jiksbu 1 % jew aktar tad-dħul tagħhom mill-esplorazzjoni, l-
                     attivitajiet tal-minjieri, l-estrazzjoni, id-distribuzzjoni jew ir-raffinar tal-faħam
                     u tal-linjite;
               (e)   il-kumpaniji li jiksbu 10 % jew aktar tad-dħul tagħhom mill-esplorazzjoni, l-
                     estrazzjoni, id-distribuzzjoni jew ir-raffinar tal-karburanti taż-żejt
                     kombustibbli;
               (f)   il-kumpaniji li jiksbu 50 % jew aktar tad-dħul tagħhom mill-esplorazzjoni, l-
                     estrazzjoni, il-manifattura jew id-distribuzzjoni ta’ fjuwils gassużi;
               (g)   il-kumpaniji li jiksbu 50 % jew aktar tad-dħul tagħhom mill-ġenerazzjoni tal-
                     elettriku b’intensità tal-GHG ta’ aktar minn 100 g CO2 e/kWh.
               Għall-finijiet tal-punt (a), armi kontroversjali għandhom ifissru armi kontroversjali
               kif imsemmi fit-trattati u l-konvenzjonijiet internazzjonali, fil-prinċipji tan-
               Nazzjonijiet Uniti u, fejn applikabbli, fil-leġiżlazzjoni nazzjonali.
     2.        L-amministraturi tal-Parametri Referenzjarji tal-UE allinjati mal-Ftehim ta’ Pariġi
               għandhom jeskludu minn dawn il-parametri referenzjarji kwalunkwe kumpanija li
               tinstab jew li hija kkunsidrata minnhom jew mill-fornituri tad-data esterni bħala ta’
               ħsara sinifikanti għal wieħed jew għal uħud mill-objettivi ambjentali msemmija fl-

MT                                                    15                                                     MT
 ---pagebreak---            Artikolu 9 tar-Regolament (UE) 2020/852 tal-Parlament Ewropew u tal-Kunsill10,
           f’konformità mar-regoli dwar l-istimi stabbiliti fl-Artikolu 13(2) ta’ dan ir-
           Regolament.
     3.    L-amministraturi tal-Parametri Referenzjarji tal-UE allinjati mal-Ftehim ta’ Pariġi
           għandhom jiddivulgaw fil-metodoloġija tal-parametru referenzjarju tagħhom
           kwalunkwe kriterju ta’ esklużjoni addizzjonali li jużaw u li huwa bbażat fuq fatturi
           relatati mal-klima jew fuq fatturi ambjentali, soċjali u ta’ governanza (ESG) oħra.
                                 KAPITOLU III
                         TRASPARENZA U AKKURATEZZA

                                              Artikolu 13
                               Ir-rekwiżiti ta’ trasparenza għall-istimi
     1.    Minbarra r-rekwiżiti stabbiliti fl-Anness III tar-Regolament (UE) 2016/1011, l-
           amministraturi tal-Parametri Referenzjarji tat-Tranżizzjoni Klimatika tal-UE jew tal-
           Parametri Referenzjarji tal-UE allinjati mal-Ftehim ta’ Pariġi għandhom
           jikkonformaw mar-rekwiżiti li ġejjin:
           (a)    l-amministraturi tal-Parametri Referenzjarji tat-Tranżizzjoni Klimatika tal-UE
                  jew tal-Parametri Referenzjarji tal-UE allinjati mal-Ftehim ta’ Pariġi li jużaw
                  stimi li mhumiex ibbażati fuq data pprovduta minn fornitur tad-data estern,
                  għandhom jifformalizzaw, jiddokumentaw u jippubblikaw il-metodoloġija li
                  fuqha huma bbażati dawn l-stimi, inkluż:
                  (i)    l-approċċ li użaw biex jiġu kkalkulati l-emissjonijiet tal-GHG, u s-
                         suppożizzjonijiet ewlenin u l-prinċipji ta’ prekawzjoni sottostanti għal
                         dawn l-istimi;
                  (ii)   il-metodoloġija ta’ riċerka biex jiġu stmati l-emissjonijiet tal-GHG
                         neqsin, mhux irrapportati, jew li ma jiġux irrapportati kollha;
                  (iii) il-ġabriet tad-data esterni użati fl-istima tal-emissjonijiet tal-GHG
                        neqsin, mhux irrapportati, jew li ma jiġux irrapportati kollha;
           (b)    l-amministraturi tal-Parametri Referenzjarji tat-Tranżizzjoni Klimatika tal-UE
                  jew tal-Parametri Referenzjarji tal-UE allinjati mal-Ftehim ta’ Pariġi li jużaw
                  stimi li huma bbażati fuq data pprovduta minn fornitur tad-data estern,
                  għandhom jifformalizzaw, jiddokumentaw u jippubblikaw l-informazzjoni
                  kollha li ġejja:
                  (i)    l-isem u d-dettalji ta’ kuntatt tal-fornitur tad-data;
                  (ii)   il-metodoloġija użata u s-suppożizzjonijiet ewlenin u l-prinċipji ta’
                         prekawzjoni, fejn disponibbli;
                  (iii) hyperlink għas-sit web tal-fornitur tad-data, u għall-metodoloġija
                        rilevanti użata, fejn disponibbli.
     2.    Għall-finijiet tal-Artikolu 12(2), l-amministraturi tal-Parametri Referenzjarji tal-UE
           allinjati mal-Ftehim ta’ Pariġi għandhom jikkonformaw mar-rekwiżiti li ġejjin:

     10
          Ir-Regolament (UE) 2020/852 tal-Parlament Ewropew u tal-Kunsill tat-18 ta’ Ġunju 2020 dwar l-
          istabbiliment ta’ qafas biex jiġi ffaċilitat l-investiment sostenibbli, u li jemenda r-Regolament (UE)
          2019/2088 (ĠU L 198, 22.6.2020, p. 13).

MT                                                     16                                                          MT
 ---pagebreak---               (a)   l-amministraturi tal-Parametri Referenzjarji tal-UE allinjati mal-Ftehim ta’
                    Pariġi li jużaw stimi li mhumiex ibbażati fuq data pprovduta minn fornitur tad-
                    data estern, għandhom jifformalizzaw, jiddokumentaw u jippubblikaw il-
                    metodoloġija li fuqha huma bbażati dawn l-stimi, inkluż:
                    (i)     l-approċċ u l-metodoloġija ta’ riċerka użati u s-suppożizzjonijiet ewlenin
                            u l-prinċipji ta’ prekawzjoni sottostanti għal dawn l-istimi;
                    (ii)    il-ġabriet ta’ data esterni użati fl-istima;
              (b)   l-amministraturi tal-Parametri Referenzjarji tal-UE allinjati mal-Ftehim ta’
                    Pariġi li jużaw stimi li huma bbażati fuq data pprovduta minn fornitur tad-data
                    estern, għandhom jifformalizzaw, jiddokumentaw u jippubblikaw l-
                    informazzjoni kollha li ġejja:
                    (i)     l-isem u d-dettalji ta’ kuntatt tal-fornitur tad-data;
                    (ii)    il-metodoloġija użata u s-suppożizzjonijiet ewlenin u l-prinċipji ta’
                            prekawzjoni, fejn disponibbli;
                    (iii) hyperlink għas-sit web tal-fornitur tad-data, u għall-metodoloġija
                          rilevanti użata, fejn disponibbli.

                                                 Artikolu 14
                          Id-divulgazzjoni tat-trajettorja tad-dekarbonizzazzjoni
     L-amministraturi tal-Parametri Referenzjarji tat-Tranżizzjoni Klimatika tal-UE u tal-Parametri
     Referenzjarji tal-UE allinjati mal-Ftehim ta’ Pariġi għandhom jifformalizzaw, jiddokumentaw
     u jippubblikaw it-trajettorji tad-dekarbonizzazzjoni ta’ dawn il-parametri referenzjarji, is-sena
     bażi użata biex jiġu ddeterminati dawn it-trajettorji tad-dekarbonizzazzjoni, u meta ma
     jintlaħqux il-miri stabbiliti fit-trajettorja tad-dekarbonizzazzjoni, ir-raġunijiet għal dan in-
     nuqqas u l-passi li se jittieħdu biex tintlaħaq il-mira aġġustata msemmija fl-Artikolu 7(4).

                                               Artikolu 15
                                      L-akkuratezza tas-sorsi tad-data
     1.       L-amministraturi tal-Parametri Referenzjarji tat-Tranżizzjoni Klimatika tal-UE u tal-
              Parametri Referenzjarji tal-UE allinjati mal-Ftehim ta’ Pariġi għandhom jiżguraw li
              d-data dwar l-emissjonijiet tal-GHG tal-Ambiti 1, 2 u 3 tkun preċiża, skont standards
              globali jew Ewropej, bħall-Impronta Ambjentali tal-Prodotti (PEF, Product
              Environmental Footprint), il-metodi11 tal-Impronta Ambjentali tal-Organizzazzjoni
              (OEF, Organisation Environmental Footprint), l-Istandard12 tal-Kontabilità u tar-
              Rapportar tal-Katina tal-Valur Korporattiva (l-Ambitu 3), l-EN ISO 14064 jew l-EN
              ISO 14069.
     2.       Għall-finijiet tal-paragrafu 1, l-amministraturi tal-Parametri Referenzjarji tat-
              Tranżizzjoni Klimatika tal-UE u l-amministraturi tal-Parametri Referenzjarji tal-UE

     11
            Ir-Rakkomandazzjoni tal-Kummissjoni 2013/179/UE tad-9 ta’ April 2013 dwar l-użu ta’ metodi komuni
            għall-kejl u l-komunikazzjoni tal-prestazzjoni ambjentali taċ-ċiklu tal-ħajja ta’ prodotti u ta’
            organizzazzjonijiet (ĠU L 124, 4.5.2013, p. 1).
     12
            Value Chain (Scope 3) Accounting and Reporting Standard (Settembru 2011) (L-Istandard tal-
            Kontabilità u tar-Rapportar tal-Katina tal-Valur (l-Ambitu 3)), li jissupplimenta l-GHG Protocol
            Corporate Accounting and Reporting Standard (l-Istandard Korporattiv tal-Kontabilità u tar-Rapportar
            għall-Protokoll tal-GHG).

MT                                                      17                                                         MT
 ---pagebreak---              allinjati mal-Ftehim ta’ Pariġi għandhom jiddivulgaw fil-metodoloġija tagħhom l-
             istandard li użaw.
     3.      L-amministraturi tal-Parametri Referenzjarji tat-Tranżizzjoni Klimatika tal-UE u tal-
             Parametri Referenzjarji tal-UE allinjati mal-Ftehim ta’ Pariġi għandhom jiżguraw li
             d-data tal-emissjonijiet tal-GHG hija komparabbli u ta’ kwalità.
                                  KAPITOLU IV
                            DISPOŻIZZJONIJIET FINALI

                                             Artikolu 16
                                   Dħul fis-seħħ u applikazzjoni
     Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu
     f’Il-Ġurnal Uffiċjali tal-Unjoni Ewropea.

     Dan ir-Regolament għandu jorbot fl-intier tiegħu u japplika direttament fl-Istati Membri
     kollha.
     Magħmul fi Brussell, 17.7.2020

                                                Għall-Kummissjoni
                                                Il-President
                                                Ursula VON DER LEYEN

MT                                               18                                                  MT